Document ID: 32003D0204

Απόφαση της Επιτροπής
της 21ης Μαρτίου 2003
για την τροποποίηση της απόφασης 97/569/EΚ για την προσθήκη εγκαταστάσεων από την Ουγγαρία, τη Σλοβενία και τη Σλοβακική Δημοκρατία στους προσωρινούς καταλόγους εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας
[κοινοποιηθείσα υπό τον αριθμό Ε(2003) 832]
(Κείμενο που παρουσιάζει ενδιαφέρον για τον ΕΟΧ)
(2003/204/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/EΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία με την απόφαση 2001/4/EΚ(2), και ιδίως το άρθρο 2 παράγραφοι 1 και 4,
Εκτιμώντας τα ακόλουθα:
(1) Με την απόφαση 97/569/EΚ της Επιτροπής(3), όπως τροποποιήθηκε τελευταία από την απόφαση 2002/671/ΕΚ(4), καταρτίσθηκαν προσωρινοί κατάλογοι εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας.
(2) Η Ουγγαρία, η Σλοβενία και η Σλοβακική Δημοκρατία απέστειλαν καταλόγους εγκαταστάσεων που παράγουν προϊόντα με βάση το κρέας αγρίων θηραμάτων και για τις οποίες οι αρμόδιες αρχές πιστοποιούν ότι συμμορφώνονται με τους κοινοτικούς κανόνες.
(3) Οι εγκαταστάσεις αυτές πρέπει να συμπεριληφθούν στους καταλόγους της απόφασης 97/569/EΚ.
(4) Επειδή δεν έχουν πραγματοποιηθεί ακόμη επιτόπιες επιθεωρήσεις, οι εισαγωγές από τέτοιες εγκαταστάσεις δεν είναι επιλέξιμες για μειωμένους φυσικούς ελέγχους σύμφωνα με το άρθρο 2 παράγραφος 4 της απόφασης 95/408/ΕΚ.
(5) Ως εκ τούτου, η απόφαση 97/569/EΚ πρέπει να τροποποιηθεί αναλόγως.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 97/569/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση αρχίζει να ισχύει την 1η Απριλίου 2003.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 21 Μαρτίου 2003.

Labels: 3
0
18
17